ΓΡΑΠΤΗ ΕΡΩΤΗΣΗ P-2599/01

υποβολή: Antonios Trakatellis (PPE-DE) προς την Επιτροπή

(19 Σεπτεμβρίου 2001)

Θέμα: Λειτουργία της Ολυμπιακής Αεροπορίας: ιδιωτικοποίηση και κρατικές ενισχύσεις

Μετά την αποτυχία δύο προγραμμάτων αναδιάρθρωσης τηςπερχρεωμένης Ολυμπιακής Αεροπορίας (Ο.Α) με παροχή κρατικής ενίσχυσης ενός τρις δρχ., η ελληνική κυβέρνηση, παρακάμπτοντας την αρχική της απόφαση να ιδιωτικοποιήσει την εταιρεία με πτώχευση και διχοτόμηση της εταιρείας σε δύο εταιρείες (μια ενεργητικού και μια παθητικού), προκήρυξε τον μήνα Μάιο 2001 διαγωνισμό για πώληση του πλειοψηφικού πακέτου της εταιρείας και παρά την επιλογή του πρώτου πλειοδότη του διαγωνισμού μετά από αξιολόγηση των προσφορών, καθυστερεί την έναρξη διαπραγματεύσεων για την πώληση. Λαμβάνονταςπόψη ότιπάρχουν πολλά αδιευκρίνιστα στοιχεία που άπτονται του κοινοτικού δικαίου καθώς και ότι η παράταση λειτουργίας της εταιρείας Ο.Α.πό τιςπάρχουσες συνθήκες δημιουργεί νέα χρέη, απαιτήσεις για ενισχύσεις με στρεβλώσεις στον ανταγωνισμό.

Ερωτάται η Επιτροπή:

1. Έχουν εκπληρωθεί οιποχρεώσεις της ελληνικής κυβέρνησης προς την Ευρωπαϊκή Ένωση όπως απορρέουν από τα δύο προγράμματα αναδιάρθρωσης, και εάν όχι, ποιες είναι αυτές που δεν έχουν ακόμη εκπληρωθεί·

2. Ποιο το ύψος των κρατικών ή άλλων ενισχύσεων που έλαβε η εταιρία για τη λειτουργία της το 2000 και το 2001, και αν αυτές οι ενισχύσεις, όπως για παράδειγμα οι πληρωμές τωνποχρεώσεων της Ο.Α. προς το φορέα του αεροδρομίου των Σπάτων με άτοκα δάνεια που χορηγεί το ελληνικό δημόσιο, κοινοποιήθηκαν και εγκρίθηκαν σύμφωνα με τους κοινοτικούς κανόνες από την Επιτροπή·

3. Σε ποιες ενέργειες έχει προβεί η Επιτροπή προς τις ελληνικές αρχές ώστε αφενός να επιταχυνθούν οι διαδικασίες ιδιωτικοποίησης και αφετέρου ναπάρξουν διαφανείς κανόνες για την πώληση της εταιρείας καθώς και παρουσίαση στοιχείων όπως οι επίσημοι ισολογισμοί του έτους 1999 και του 2000·

Απάντηση της κας de Palacio εξ ονόματος της Επιτροπής

(25 Οκτωβρίου 2001)

Η Επιτροπή έχει παρακολουθήσει εκ του σύνεγγυς την εξελισσόμενη διαδικασία ιδιωτικοποίησης της Ολυμπιακής Αεροπορίας, από τότε που ξεκίνησε, τον Δεκέμβριο του 2000. Στο πλαίσιο αυτό, τόνισε στις ελληνικές αρχές ότι κατά τη διαδικασία ιδιωτικοποίησης πρέπει να τηρηθούν πλήρως οι αρχές της διαφάνειας, της ουδετερότητας και της αμεροληψίας και ότι τόσο η διαδικασία, όσο και η ίδια η συναλλαγή δεν είναι δυνατόν να περιλαμβάνουν καμμία κρατική ενίσχυση. Οι ελληνικές αρχές έχουν δηλώσει ότι η συμφωνία ιδιωτικοποίησης θα κοινοποιηθεί δεόντως στην Επιτροπή.

Βάσει μιας καταγγελίας, η Επιτροπή ζήτησε από τις ελληνικές αρχές διευκρινίσεις σχετικά με διάφορες πλευρές που αφορούν τη συμβατότητα της παρούσας κατάστασης της εταιρείας με τις εγκεκριμένες αποφάσεις της Επιτροπής σχετικά με ζητήματα κρατικών ενισχύσεων και, σε πιο πρόσφατη αλληλογραφία, ζήτησε πληροφορίες όσον αφορά την κατάσταση πληρωμών διαφόρων ποσών από τότε που ελήφθη η απόφασή της το 1998. Κατόπιν μιας πρώτης απάντησης από τις ελληνικές αρχές τον Αύγουστο, η Επιτροπή αναμένει να λάβει τις εν λόγω λεπτομερείς πληροφορίες πριν από το τέλος Οκτωβρίου. Ως εκ τούτου, η Επιτροπή θα είναι σε θέση να απαντήσει επί των λεπτομερών σημείων που αναφέρει το Αξιότιμο Μέλος μόνον μετά τη γνωστοποίηση αυτών των πληροφοριών.